               EUROPSKA KOMISIJA
            Bruxelles, 31.10.2019.
            COM(2019) 580 final
            PRILOG

            PrijedloguUREDBE EUROPSKOG PARLAMENTA I VIJEĆA
            o izmjeni Uredbe (EU) br. 1306/2013 u pogledu financijske discipline od financijske godine 2021. i Uredbe (EU) br. 1307/2013 u pogledu fleksibilnosti među stupovima za kalendarsku godinu 2020.

               PRILOG

               „PRILOG VI.a

               Maksimalni iznosi iz članka 14. stavka 2.

                       (EUR)

                        Belgija

                         10 076 707

                        Bugarska

                         70 427 849

                        Češka

                         38 815 980

                        Danska

                          11 371 893

                        Njemačka

                        148 488 749

                        Estonija

                          21 968 972

                        Irska

                          39 700 643

                        Grčka

                          76 438 741

                        Španjolska

                        250 300 720

                        Francuska

                        181 388 880

                        Hrvatska

                          42 201 225

                        Italija

                        190 546 556

                        Cipar

                            2 398 093

                        Latvija

                          29 326 817

                        Litva

                          48 795 629

                        Luksemburg

                            1 843 643

                        Mađarska

                          62 430 371

                        Malta

                            1 831 098

                        Nizozemska

                          10 972 679

                        Austrija

                          72 070 055

                        Poljska

                        329 472 633

                        Portugal

                        123 303 715

                        Rumunjska

                        241 375 835

                        Slovenija

                          15 337 318

                        Slovačka

                          56 920 680

                        Finska

                          73 005 307

                        Švedska

                          52 887 719

               ”

    ---documentbreak---

               EUROPSKA KOMISIJA
            Bruxelles, 31.10.2019.
            COM(2019) 580 final
            2019/0253(COD)
            Prijedlog
            UREDBE EUROPSKOG PARLAMENTA I VIJEĆA
            o izmjeni Uredbe (EU) br. 1306/2013 u pogledu financijske discipline od financijske godine 2021. i Uredbe (EU) br. 1307/2013 u pogledu fleksibilnosti među stupovima za kalendarsku godinu 2020.

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Cilj je ovog prijedloga pružiti sigurnost i osigurati kontinuitet u pružanju potpore europskim poljoprivrednicima u godini 2020. te zajamčiti poštovanje proračunskih gornjih granica za EFJP prilagodbom dvaju zakonodavnih akata zajedničke poljoprivredne politike (ZPP).

                  Za potrebe financiranja ZPP-a potrebne su određene izmjene Uredbe (EU) 1306/2013 o financiranju, upravljanju i nadzoru zajedničke poljoprivredne politike (Horizontalna uredba) kako bi se osiguralo funkcioniranje mehanizma financijske discipline koji omogućuje poštovanje gornje granice određene Uredbom o višegodišnjem financijskom okviru i u financijskim godinama nakon 2020.

                  Kada je riječ o izravnim plaćanjima, Uredbom (EU) 2019/288 izmijenjena je Uredba (EU) br. 1307/2013 o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike (Uredba o izravnim plaćanjima) kako bi se fleksibilnost među stupovima predviđena za kalendarske godine 2015.–2019. produljila na kalendarsku godinu 2020./financijsku godinu 2021. Tom su uredbom utvrđeni iznosi koji će se prenijeti iz omotnice za ruralni razvoj u omotnicu za izravna plaćanja kao postotak iznosa namijenjenog za potporu koja će se financirati iz EPFRR-a u financijskoj godini 2021. na temelju zakonodavstva Unije donesenog nakon što Vijeće donese relevantnu uredbu u skladu s člankom 312. stavkom 2. UFEU-a. Relevantno zakonodavstvo Unije možda neće biti na snazi u trenutku kada države članice trebaju priopćiti svoju odluku o prijenosu. Kako bi se omogućila fleksibilnost prijenosa iz ruralnog razvoja u izravna plaćanja, primjereno je utvrditi maksimalni iznos koji se može prenijeti u obliku fiksnog iznosa, a ne kao postotak. Zbog toga, a i stoga što iznos raspoloživ za izravna plaćanja utječe na odluku država članica o dobrovoljnoj proizvodno vezanoj potpori priopćenu u kolovozu 2019., države članice trebale bi imati mogućnost preispitati svoju odluku iz kolovoza o toj potpori.

               •Dosljednost s postojećim odredbama politike u određenom području

                  Predložene izmjene u skladu su s Uredbom o izravnim plaćanjima i Uredbom o financiranju, upravljanju i nadzoru zajedničke poljoprivredne politike. Dakle, prijedlog je u skladu s postojećim odredbama politike o ZPP-u.

               •Dosljednost u odnosu na druge politike Unije

                  Nije primjenjivo.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Članak 43. stavak 2. UFEU-a

               •Supsidijarnost (za neisključivu nadležnost)

                  Ugovorom o funkcioniranju Europske unije predviđena je podijeljena nadležnost za poljoprivredu između Unije i država članica. Unija izvršava svoju nadležnost donošenjem raznih zakonodavnih akata i time određuje i provodi ZPP EU-a kako je predviđeno u člancima od 38. do 44. UFEU-a. Uredbom (EU) br. 1307/2013 uspostavljen je sustav izravnih plaćanja poljoprivrednicima. U skladu s člankom 39. UFEU-a cilj ZPP-a jest osigurati primjeren životni standard poljoprivrednika. Predložena inicijativa usmjerena je na taj cilj. Dodana vrijednost prijedloga jest osiguravanje sigurnosti i stabilnosti izravne potpore dohotku europskih poljoprivrednika u godini 2020.

                  Poštovanje neto gornje granice EFJP-a na razini EU-a osigurava se primjenom mehanizma financijske discipline kada je to potrebno. Ti se ciljevi mogu postići samo ako suzakonodavci EU-a izmijene uredbe (EU) br. 1306/2013 i (EU) br. 1307/2013.

               •Proporcionalnost

                  Prijedlog ne obuhvaća razvoj novih politika u usporedbi sa zakonodavnim aktima koji se njime mijenjaju. Prijedlogom se postojeće uredbe izmjenjuju samo u onoj mjeri u kojoj je to potrebno za postizanje prethodno navedenih ciljeva.

               •Odabir instrumenta

                  S obzirom na to da su izvorni zakonodavni akti uredbe Europskog parlamenta i Vijeća, izmjene se također moraju donijeti u obliku uredbe Europskog parlamenta i Vijeća u okviru redovnog zakonodavnog postupka.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

                  Prijedlogom se odstupa od standardne prakse kako je utvrđena u smjernicama za bolju regulativu i pratećem paketu instrumenata. Odstupanje od standardne prakse nužno je iz sljedećih razloga:

                  – područje primjene prijedloga izrazito je tehničke prirode,

                  – inicijativa je usmjerena na financijska pitanja povezana sa završetkom tekućeg programskog razdoblja,

                  – njome se ne uvode nove političke obveze.

                  Stoga procjena učinka, javno savjetovanje i plan nisu primjereni za ovaj prijedlog. Osim toga, s obzirom na to da predmetno zakonodavstvo treba biti na snazi u prosincu 2019., suzakonodavci ga trebaju hitno donijeti.

               •Ex post evaluacija/provjera primjerenosti postojećeg zakonodavstva

                  Nije primjenjivo.

               •Savjetovanja s dionicima

                  Nije primjenjivo.

               •Prikupljanje i primjena stručnih znanja

                  Nije primjenjivo.

               •Procjena učinka

                  Nije primjenjivo.

               •Primjerenost propisa i pojednostavljivanje

                  Nije primjenjivo.

               •Temeljna prava

                  Ovim se prijedlogom poštuju temeljna prava i načela koja su posebno priznata Poveljom Europske unije o temeljnim pravima.

               4.UTJECAJ NA PRORAČUN

                  Izmjenama Uredbe (EU) br. 1306/2013 omogućuje se utvrđivanje stope prilagodbe financijske discipline u financijskoj godini 2021. i dalje ako predviđanja rashoda za mjere financirane u okviru neto gornje granice EFJP-a za određenu financijsku godinu upućuju na prekoračenje primjenjivih godišnjih gornjih granica. Dakle, izmjenom se rashodi EFJP-a potencijalno smanjuju na najvišu razinu dogovorenu za taj fond u višegodišnjem financijskom okviru.

                  Izmjena odredbe o fleksibilnosti za kalendarsku godinu 2020. (financijska godina 2021.) tehnička je prilagodba kako bi se osigurala primjena odredbe i nema financijski učinak različit od onoga koji je predviđen u okviru postojeće odredbe. Mogućnost preispitivanja za dobrovoljnu proizvodno vezanu potporu može dovesti do financijskih preraspodjela među mjerama u državama članicama, ali one će ostati u okviru nacionalne gornje granice, pa neće biti potrebno dodatno financiranje.

                  Širi financijski učinak prijelaznih odredbi naveden je u financijskom izvještaju priloženom ovom prijedlogu.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Nije primjenjivo.

               •Dokumenti s obrazloženjima (za direktive)

                  Nije primjenjivo.

               •Detaljno obrazloženje posebnih odredbi prijedloga

               ·Ažuriranje upućivanja u pogledu utvrđivanja stope financijske discipline

                  Rashodi EFPJ-a u pojedinoj financijskoj godini u skladu su s gornjom granicom određenom Uredbom o višegodišnjem financijskom okviru koju donosi Vijeće u skladu s člankom 312. stavkom 2. UFEU-a U tu je svrhu u članku 26. Uredbe (EU) br. 1306/2013 predviđeno utvrđivanje stope prilagodbe financijske discipline. Međutim, trenutačno relevantne odredbe upućuju na Uredbu (EU, Euratom) br. 1311/2013 u kojoj su utvrđene samo relevantne gornje granice za razdoblje 2014.–2020. Kako bi se osiguralo poštovanje gornje granice za financiranje rashoda povezanih s tržištem i izravnih plaćanja i nakon 2020., upućivanje na pravnu osnovu u člancima 16. i 26. trebalo bi izmijeniti tako da uključuje uredbu koju će Vijeće donijeti u skladu s člankom 312. stavkom 2. UFEU-a za financijske godine od 2021. nadalje.

               ·Promjena osnove za prijavljivanje prijenosa iz ruralnog razvoja u izravna plaćanja

                  Države članice moraju do 31. prosinca 2019. prijaviti postotak svoje omotnice za izravna plaćanja koji namjeravaju prenijeti u omotnicu za ruralni razvoj za kalendarsku godinu 2020. (odnosno financijsku godinu 2021.). Ubrzo nakon toga morat će prijaviti postotak omotnice za ruralni razvoj koji namjeravaju prenijeti u omotnicu za izravna plaćanja za kalendarsku godinu 2020. Omotnice za izravna plaćanja za kalendarsku godinu 2020. već su određene u Uredbi (EU) br. 1307/2013. Međutim, odgovarajuće omotnice za ruralni razvoj za financijsku godinu 2021. ne moraju biti definirane prije kraja 2019.

                  Stoga države članice ne bi imale osnovu za prijavu postotka prijenosa iz ruralnog razvoja u izravna plaćanja i članak 2. stavak 3. točka (b) Uredbe (EU) 2019/288 o izmjeni Uredbe (EU) br. 1307/2013 postao bi „ništavan”. Kako bi se državama članicama osigurao kontinuitet u pogledu mogućnosti prijenosa sredstava između dvaju stupova, o čemu su suzakonodavci već donijeli odluku u Uredbi (EU) 2019/288, predlaže se da se postotak prijenosa zamijeni maksimalnim apsolutnim iznosima na temelju sadašnjih maksimalnih postotaka predviđenih u članku 14. stavku 2. Uredbe (EU) br. 1307/2013 i omotnice za ruralni razvoj predložene u prijedlogu Komisije COM(2018) 392.

               ·Mogućnost preispitivanja odluka povezanih s dobrovoljnom proizvodno vezanom potporom

                  Države članice imale su mogućnost do 1. kolovoza 2019. preispitati postotak nacionalnih gornjih granica za izravna plaćanja koji žele namijeniti za dobrovoljnu proizvodno vezanu potporu te svoje detaljne odluke o potpori (tj. popis mjera potpore i njihove omotnice, ciljeve itd.). To se preispitivanje, ako je izvršeno, primjenjuje od godine zahtjeva 2020.

                  S druge strane, one će tek do 31. prosinca 2019. ili ubrzo nakon toga morati prijaviti prijenose među stupovima koji utječu na nacionalnu gornju granicu za izravna plaćanja za kalendarsku godinu 2020. Stoga države članice koje primjenjuju fleksibilnost među stupovima do 1. kolovoza 2019. (odnosno u trenutku preispitivanja dobrovoljne proizvodno vezane potpore) još nisu znale konačnu nacionalnu gornju granicu za izravna plaćanja za predmetnu kalendarsku godinu. To može rezultirati nedosljednostima u odluci o dobrovoljnoj proizvodno vezanoj potpori te bi moglo dovesti do nepoštovanja proračunske gornje granice. Državama članicama stoga bi trebalo dati mogućnost da preispitaju svoju odluku o dobrovoljnoj proizvodno vezanoj potpori i priopće je u trenutku donošenja odluke o fleksibilnosti među stupovima, tj. do kraja 2019. ili ubrzo nakon toga. Međutim, to drugo preispitivanje dobrovoljne proizvodno vezane potpore za kalendarsku godinu 2020. trebalo bi ograničiti na mjeru koja je nužna za prilagodbu odluci o fleksibilnosti među stupovima.

               2019/0253 (COD)

               Prijedlog

               UREDBE EUROPSKOG PARLAMENTA I VIJEĆA

               o izmjeni Uredbe (EU) br. 1306/2013 u pogledu financijske discipline od financijske godine 2021. i Uredbe (EU) br. 1307/2013 u pogledu fleksibilnosti među stupovima za kalendarsku godinu 2020.

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 2.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               uzimajući u obzir mišljenje Europskoga gospodarskog i socijalnog odbora
                  1
               ,

               uzimajući u obzir mišljenje Odbora regija
                  2
               ,

               uzimajući u obzir mišljenje Revizorskog suda,

               u skladu s redovnim zakonodavnim postupkom,

               budući da:

               (1)U članku 16. Uredbe (EU) br. 1306/2013 Europskog parlamenta i Vijeća
                  3
                predviđeno je da je godišnja gornja granica za rashode Europskog fonda za jamstva u poljoprivredi (EFJP) određena najvišim iznosima koji su za njega utvrđeni u Uredbi (EU, Euratom) br. 1311/2013
                  4
               . U skladu s člankom 26. Uredbe (EU) br. 1306/2013 stopa prilagodbe financijske discipline utvrđuje se, prema potrebi, s ciljem da se osigura poštovanje godišnjih gornjih granica utvrđenih u Uredbi (EU, Euratom) br. 1311/2013 za financiranje rashoda povezanih s tržištem i izravnih plaćanja za razdoblje 2014.–2020. U Uredbi (EU) br. 1311/2013 nisu predviđene gornje granice za financijske godine nakon 2020. Kako bi se osiguralo poštovanje gornje granice za financiranje rashoda povezanih s tržištem i izravnih plaćanja i u financijskim godinama nakon 2020., članci 16. i 26. Uredbe (EU) br. 1306/2013 trebali bi za te financijske godine upućivati na iznose utvrđene za EFJP u uredbi koju će Vijeće donijeti u skladu s člankom 312. stavkom 2. Ugovora o funkcioniranju Europske unije (UFEU) za financijske godine od 2021. do 2027.

               (2)Fleksibilnost među stupovima mogućnost je prijenosa sredstava između izravnih plaćanja i ruralnog razvoja. U skladu s člankom 14. Uredbe (EU) br. 1307/2013 Europskog parlamenta i Vijeća
                  5
                države članice mogu iskoristiti tu fleksibilnost za kalendarske godine od 2014. do 2019. Kako bi se državama članicama omogućilo da zadrže vlastitu strategiju, Uredbom (EU) 2019/288 Europskog parlamenta i Vijeća
                  6
                fleksibilnost među stupovima produljena je na kalendarsku godinu 2020., odnosno financijsku godinu 2021. Člankom 14. Uredbe (EU) br. 1307/2013 trenutačno je predviđen prijenos iz ruralnog razvoja u izravna plaćanja kao postotak iznosa namijenjenog za potporu koja se financira iz Europskog poljoprivrednog fonda za ruralni razvoj (EPFRR) u financijskoj godini 2021. na temelju zakonodavstva Unije donesenog nakon što Vijeće donese relevantnu uredbu u skladu s člankom 312. stavkom 2. UFEU-a. Budući da relevantno zakonodavstvo Unije neće biti doneseno do trenutka kada države članice trebaju priopćiti svoju odluku o prijenosu, primjereno je predvidjeti mogućnost daljnje primjene fleksibilnosti i utvrditi maksimalni iznos koji se može prenijeti. Maksimalni apsolutni iznos po državi članici izračunava se na temelju maksimalnih postotaka predviđenih u članku 14. stavku 2. Uredbe (EU) br. 1307/2013 koji se primjenjuju na iznose namijenjene za potporu za vrste intervencija za ruralni razvoj u skladu s Prijedlogom uredbe Europskog Parlamenta i Vijeća o utvrđivanju pravila o potpori za strateške planove koje izrađuju države članice u okviru zajedničke poljoprivredne politike (strateški planovi u okviru ZPP-a) i koji se financiraju iz Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) te o stavljanju izvan snage Uredbe (EU) br. 1305/2013 Europskog parlamenta i Vijeća i Uredbe (EU) br. 1307/2013 Europskog parlamenta i Vijeća
                  7
               .

               (3)U skladu s člankom 53. stavkom 6. Uredbe (EU) br. 1307/2013 države članice trenutačno imaju mogućnost svoj postotak nacionalne gornje granice za izravna plaćanja koji će namijeniti za dobrovoljnu proizvodno vezanu potporu i svoje detaljne odluke o potpori od godine 2020. preispitati do 1. kolovoza 2019. Države članice svoju će eventualnu odluku o prijenosu iz omotnice za izravna plaćanja u omotnicu za ruralni razvoj priopćiti tek do 31. prosinca 2019., a o prijenosu iz omotnice za ruralni razvoj u omotnicu za izravna plaćanja ubrzo nakon toga. Međutim, ta će odluka utjecati na nacionalnu gornju granicu za izravna plaćanja za kalendarsku godinu 2020. Kako bi se zadržala dosljednost između detaljnih odluka o potpori i proračunske gornje granice za dobrovoljnu proizvodno vezanu potporu, primjereno je državama članicama omogućiti da u mjeri u kojoj je to potrebno postotak namijenjen za dobrovoljnu proizvodno vezanu potporu i detaljne odluke o potpori prilagode odluci o fleksibilnosti među stupovima. Stoga bi i rok za tu obavijest trebao biti ubrzo nakon 31. prosinca 2019. Budući da je to preispitivanje ograničeno na mjeru koja je nužna za prilagodbu država članica odlukama o fleksibilnosti među stupovima, države članice trebale bi u obavijesti objasniti vezu između preispitivanja i te odluke.

               (4)Uredbe (EU) br. 1306/2013 i (EU) br. 1307/2013 trebalo bi stoga na odgovarajući način izmijeniti.

               (5)Kako bi se izmjene predviđene u ovoj Uredbi počele primjenjivati što prije, ova bi Uredba trebala stupiti na snagu sljedećeg dana od dana objave u Službenom listu Europske unije,

               DONIJELI SU OVU UREDBU:

               Članak 1.

               Izmjene Uredbe (EU) br. 1306/2013

               Uredba (EU) br. 1306/2013 mijenja se kako slijedi:

               (1)u članku 16. stavak 1. zamjenjuje se sljedećim:

               „1. Godišnja gornja granica za rashode EFJP-a određena je najvišim iznosima koji su za njega utvrđeni u Uredbi (EU, Euratom) br. 1311/2013 i u uredbi koju Vijeće donosi u skladu s člankom 312. stavkom 2. Ugovora o funkcioniranju Europske unije (UFEU) za financijske godine od 2021. do 2027.”;

               (2)u članku 26. stavak 1. zamjenjuje se sljedećim:

               „1. S ciljem da se osigura poštovanje godišnjih gornjih granica iz članka 16. za financiranje rashoda povezanih s tržištem i izravnih plaćanja, utvrđuje se stopa prilagodbe za izravna plaćanja („stopa prilagodbe”) ako predviđanja za financiranje mjera financiranih u okviru posebne gornje granice za određenu financijsku godinu upućuju na prekoračenje primjenjivih godišnjih gornjih granica.”.

               Članak 2.

               Izmjene Uredbe (EU) br. 1307/2013

               Uredba (EU) br. 1307/2013 mijenja se kako slijedi:

               (1)u članku 14. stavku 2. šesti podstavak zamjenjuje se sljedećim:

               „Do [OPOCE: sedam dana nakon stupanja na snagu ove Uredbe] države članice mogu odlučiti staviti na raspolaganje za izravna plaćanja za kalendarsku godinu 2020. iznos koji ne premašuje iznos utvrđen u Prilogu VI.a. Kao rezultat toga, odgovarajući iznos više nije raspoloživ za potporu koja se financira iz EPFRR-a za financijsku godinu 2021. Ta će se odluka priopćiti Komisiji do [OPOCE: sedam dana nakon stupanja na snagu ove Uredbe] i u njoj se navodi iznos koji se prenosi.”;

               (2)u članku 53. stavak 6. zamjenjuje se sljedećim:

               „6. Države članice mogu do 1. kolovoza svake godine preispitati svoju odluku u skladu s ovim poglavljem.

               „Do [OPOCE: sedam dana nakon stupanja na snagu ove Uredbe] države članice mogu preispitati svoju odluku u skladu s ovim poglavljem u mjeri koja je nužna za prilagodbu odluci o fleksibilnosti među stupovima za kalendarsku godinu 2020. donesenoj u skladu s člankom 14.

               U okviru preispitivanja u skladu s prvim i drugim podstavkom države članice mogu odlučiti, s učinkom od sljedeće godine:

               (a)ostaviti nepromijenjenim, povećati ili smanjiti postotak utvrđen u skladu sa stavcima 1., 2. i 3., u okviru u njima utvrđenih ograničenja, ako je to primjenjivo, ili ostaviti nepromijenjenim ili smanjiti postotak utvrđen u skladu sa stavkom 4.;

               (b)izmijeniti uvjete za dodjelu potpore;

               (c)prestati dodjeljivati potporu na temelju ovog poglavlja.

               Države članice obavješćuju Komisiju o odluci povezanoj s preispitivanjem u skladu s prvim i drugim podstavkom do datuma navedenih u tim podstavcima. U obavijesti o odluci povezanoj s preispitivanjem u skladu s prvim i drugim podstavkom navodi se objašnjenje veze između preispitivanja i odluke o fleksibilnosti među stupovima za kalendarsku godinu 2020. donesene u skladu s člankom 14.”;

               (3)Umeće se Prilog VI.a, čiji je tekst utvrđen u Prilogu ovoj Uredbi.

               Članak 3.

               Ova Uredba stupa na snagu sljedećeg dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

               ZAKONODAVNI FINANCIJSKI IZVJEŠTAJ

               1.OKVIR PRIJEDLOGA/INICIJATIVE

               1.1.Naslov prijedloga/inicijative

               1.2.Predmetna područja politike (klaster programa)

               1.3.Vrsta prijedloga/inicijative

               1.4.Osnova prijedloga/inicijative

               1.5.Trajanje i financijski učinak

               1.6.Predviđeni načini upravljanja

               2.MJERE UPRAVLJANJA

               2.1.Pravila nadzora i izvješćivanja

               2.2.Sustav upravljanja i kontrole

               2.3.Mjere za sprečavanje prijevara i nepravilnosti

               3.PROCIJENJENI FINANCIJSKI UČINAK PRIJEDLOGA/INICIJATIVE

               3.1.Naslovi višegodišnjeg financijskog okvira i proračunske linije rashoda na koje prijedlog/inicijativa ima učinak

               3.2.Procijenjeni učinak na rashode

               3.2.1.Sažetak procijenjenog učinka na rashode

               3.2.2.Procijenjeni učinak na administrativna odobrena sredstva

               3.2.3.Doprinos trećih strana

               3.3.Procijenjeni učinak na prihode

               1.OKVIR PRIJEDLOGA/INICIJATIVE

               1.1.Naslov prijedloga/inicijative

                  A) Prijedlog uredbe Europskog parlamenta i Vijeća o utvrđivanju prijelaznih odredbi za potporu iz Europskog poljoprivrednog fonda za ruralni razvoj (EPFRR) i Europskog fonda za jamstva u poljoprivredi (EFJP) u godini 2021. i izmjeni uredbi (EU) br. 228/2013, (EU) br. 229/2013 i (EU) br. 1308/2013 u pogledu sredstava i njihove raspodjele u godini 2021. i izmjeni uredbi (EU) br. 1305/2013, (EU) br. 1306/2013 i (EU) br. 1307/2013 u pogledu njihovih sredstava i primjene u godini 2021.

                  B) Prijedlog uredbe Europskog parlamenta i Vijeća o izmjeni Uredbe (EU) br. 1306/2013 u pogledu financijske discipline od financijske godine 2021. i Uredbe (EU) br. 1307/2013 u pogledu fleksibilnosti među stupovima za godinu 2020.

               1.2.Predmetna područja politike (klaster programa)

                  Klaster programa 8. – Poljoprivredna i pomorska politika u okviru naslova 3. višegodišnjeg financijskog okvira (VFO) za 2021.–2027. – Prirodni resursi i okoliš

               1.3.Prijedlog/inicijativa odnosi se na sljedeće:

               ◻ novo djelovanje

               ◻ novo djelovanje nakon pilot-projekta/pripremnog djelovanja
                  8

               ⌧ produženje postojećeg djelovanja

               ◻ spajanje ili preusmjeravanje jednog ili više djelovanja u drugo/novo djelovanje

               1.4.Osnova prijedloga/inicijative

               1.4.1.Zahtjevi koje treba ispuniti u kratkoročnom ili dugoročnom razdoblju, uključujući detaljan vremenski plan provedbe inicijative

                  Cilj je ovog prijedloga osigurati kontinuitet određenih elemenata zajedničke poljoprivredne politike (ZPP) tijekom jednogodišnjeg prijelaznog razdoblja od razdoblja 2014.–2020. do početka primjene pravila za strateške planove u okviru ZPP-a u skladu s Komisijinim prijedlogom (COM(2018) 392 final). Dodatna objašnjenja nalaze se u obrazloženju uz ove prijedloge i u točki 1.4.1. zakonodavnog financijskog izvještaja priloženog Komisijinu prijedlogu za razdoblje nakon 2020. (COM(2018) 392 final).

               1.4.2.Dodana vrijednost angažmana Unije (može proizlaziti iz raznih čimbenika, npr. bolje koordinacije, pravne sigurnosti, veće djelotvornosti ili komplementarnosti). Za potrebe ove točke, „dodana vrijednost angažmana Unije” vrijednost je intervencije Unije koja je dodana vrijednosti koju bi države članice inače ostvarile svojim zasebnim djelovanjima.

                  Vidjeti točku 1.4.1. zakonodavnog financijskog izvještaja uz dokument COM(2018) 392 final.

               1.4.3.Pouke iz prijašnjih sličnih iskustava

                  Nije primjenjivo

               1.4.4.Usklađenost i moguća sinergija s ostalim odgovarajućim instrumentima

                  Nije primjenjivo

               1.5.Trajanje i financijski učinak

               ⌧ ograničeno trajanje

               –⌧
                     na snazi od 1.1.2021. do 31.12.2021.

               –⌧
                     Financijski učinak u 2021. za odobrena sredstva za preuzimanje obveza (2022. za izravna plaćanja) i za 2021. i dalje za odobrena sredstva za plaćanje.

               ◻ neograničeno trajanje

               Provedba s početnim razdobljem od GGGG. do GGGG., nakon čega će uslijediti redovna provedba.

               1.6.Predviđeni načini upravljanja
                  9

               ◻ Izravno upravljanje koje provodi Komisija

               –◻ putem svojih službi, uključujući osoblje u delegacijama Unije;

               –◻
                     putem izvršnih agencija

               ⌧ Podijeljeno upravljanje s državama članicama

               ◻ Neizravno upravljanje povjeravanjem zadaća izvršenja proračuna

               –◻ trećim zemljama ili tijelima koja su one odredile;

               –◻ međunarodnim organizacijama i njihovim agencijama (navesti);

               –◻EIB-u i Europskom investicijskom fondu;

               –◻ tijelima iz članaka 70. i 71. Financijske uredbe;

               –◻ tijelima javnog prava;

               –◻ tijelima uređenima privatnim pravom koja pružaju javne usluge u mjeri u kojoj daju odgovarajuća financijska jamstva;

               –◻ tijelima uređenima privatnim pravom države članice kojima je povjerena provedba javno-privatnog partnerstva i koja daju odgovarajuća financijska jamstva;

               –◻ osobama kojima je povjerena provedba određenih djelovanja u području ZVSP-a u skladu s glavom V. UEU-a i koje su navedene u odgovarajućem temeljnom aktu.

               –Ako je označeno više načina upravljanja, pojedinosti navesti u odjeljku „Napomene”.

               Napomene

                  Nema znatnih promjena u odnosu na postojeće stanje, tj. najvećim dijelom rashoda za ZPP upravljat će se u okviru podijeljenog upravljanja s državama članicama. Međutim vrlo malim dijelom nastavit će upravljati Komisija u okviru izravnog upravljanja.

               2.MJERE UPRAVLJANJA

               2.1.Pravila nadzora i izvješćivanja

               Navesti učestalost i uvjete.

                  Nema znatnih promjena u odnosu na postojeće zakonodavstvo.

               2.2.Sustavi upravljanja i kontrole

               2.2.1.Obrazloženje načina upravljanja, mehanizama provedbe financiranja, načina plaćanja i predložene strategije kontrole

                  Kako bi se osigurao kontinuitet u nužnom prelasku na strateške planove u okviru ZPP-a, u prijedlogu se zadržavaju postojeći načini upravljanja u okviru podijeljenog upravljanja te načini plaćanja i kontrole tijekom potrebnog razdoblja. U tom se smislu oslanja na postojeće uhodane sustave uspostavljene u državama članicama.

               2.2.2.Informacije o utvrđenim rizicima i sustavima unutarnje kontrole uspostavljenima radi smanjivanja tih rizika

                  Postojane niske stope pogreške u okviru ZPP-a u posljednjim godinama pokazuju da sustavi upravljanja i kontrole koje su uspostavile države članice pravilno funkcioniraju i da pružaju razumna jamstva. Prijelaznim odredbama predviđa se status quo u pogledu sustava kontrole.

               2.2.3.Procjena i obrazloženje troškovne učinkovitosti kontrola (omjer troškova kontrole i vrijednosti sredstava kojima se upravlja) i procjena očekivane razine rizika od pogreške (pri plaćanju i pri zaključenju)

                  Prijedlogom se zadržava status quo u pogledu kontrola.

               2.3.Mjere za sprečavanje prijevara i nepravilnosti

               Navesti postojeće ili predviđene mjere za sprečavanje i zaštitu, npr. iz strategije za borbu protiv prijevara.

                  Nisu predložene izmjene postojećih mjera.

               3.PROCIJENJENI FINANCIJSKI UČINAK PRIJEDLOGA/INICIJATIVE

               Iznosi sadržani u „prijelaznom prijedlogu” u skladu su s iznosima predloženima za ZPP za relevantne financijske godine u naslovu 3 prijedloga višegodišnjeg financijskog okvira za razdoblje 2021.–2027. u dokumentu COM(2018) 322 final/2.

               Stoga će se sredstva namijenjena za rashode povezane s tržištem koji se financiraju iz EFPJ-a na temelju Uredbe (EU) br. 1308/2013 prilagoditi razini predloženoj za iste sektore u prijedlogu o potpori za strateške planove u okviru ZPP-a (COM(2018) 392 final) za financijsku godinu 2021. Isto tako, sredstva namijenjena za najudaljenije regije i egejske otoke u uredbama (EU) br. 228/2013 i (EU) br. 229/2013 prilagođavaju se razini koja je već predložena za godinu 2021. (usp. COM(2018) 394 final).

               Predložena sredstva namijenjena izravnim plaćanjima za kalendarsku godinu 2021., koja se financiraju u financijskoj godini 2022., odgovaraju sredstvima predloženima za vrste intervencija za izravna plaćanja za kalendarsku godinu 2021. u dokumentu COM(2018) 392 final.

               U interesu osiguranja kontinuiteta ruralnog razvoja u prijedlogu su dodana sredstva dodijeljena za 2021. Ona odgovaraju iznosima predloženima za vrste intervencija za ruralni razvoj za istu godinu u dokumentu COM(2018) 392 final. U slučaju da države članice odluče ne produljiti svoje programe ruralnog razvoja 2014.–2020., neiskorištena sredstva za 2021. reprogramirat će se u korist sredstava namijenjenih za strateški plan u okviru ZPP-a za razdoblje 2022.–2025.

               Predlaže se da se pričuva za krize u poljoprivrednom sektoru iz članka 25. Uredbe (EU) br. 1306/2013 predviđena za razdoblje 2014.–2020. zadrži u tom obliku i u prijelaznom razdoblju.

               Općenito, kada je riječ o odobrenim sredstvima za preuzimanje obveza, prijedlog nema financijski učinak za razdoblje 2021.–2027. različit od onoga koji je predložen i opisan u financijskom izvještaju priloženom prijedlogu Komisije za ZPP za razdoblje nakon 2020. (COM(2018) 392 final). Kada je riječ o odobrenim sredstvima za plaćanje, procijenjeni potencijalni učinak objašnjen je u nastavku, ali on će ovisiti o odluci država članica o produljenju programa ruralnog razvoja 2014.–2020.

               Financijski učinak prikazan u nastavku odraz je procijenjenih promjena u odnosu na učinak naveden u zakonodavnom financijskom izvještaju priloženom prijedlogu Komisije za ZPP za razdoblje nakon 2020. (COM(2018) 392 final).

               3.1.Naslov višegodišnjeg financijskog okvira i predložene nove proračunske linije rashoda

                        Naslov višegodišnjeg financijskog okvira

                        Proračunska linija

                        Vrsta
                        rashoda

                        Doprinos

                        Naslov 3:

                        Prirodni resursi i okoliš

                        Dif./nedif.
                           10

                        zemalja EFTA-e
                           11

                        zemalja kandidatkinja
                           12

                        trećih zemalja

                        u smislu članka [21. stavka 2. točke (b)] Financijske uredbe

                        3

                        Nedif.

                        NE

                        NE

                        NE

                        NE

               3.2.Procijenjeni učinak na rashode

               3.2.1.Sažetak procijenjenog učinka na rashode

               U milijunima EUR (do 3 decimalna mjesta)

                        Naslov višegodišnjeg financijskog
                        okvira

                        3

                        Prirodni resursi i okoliš

               Prijedlog nema financijski učinak na ukupne rashode EFJP-a različit od procjene navedene u financijskom izvještaju priloženom prijedlogu Komisije za ZPP za razdoblje nakon 2020. (COM(2018) 392 final). „Prijelazni prijedlog”, kojim se osigurava kontinuitet niza sektorskih programa potpore na temelju Uredbe (EU) br. 1308/2013 (voće i povrće, maslinovo ulje, pčelarstvo, vino i hmelj) do integracije tih programa u plan u okviru ZPP-a, podrazumijeva da će procijenjene obveze za sektorske vrste intervencija u planu u okviru ZPP-a tijekom prijelaznog razdoblja ostati kao rashodi povezani s tržištem izvan plana u okviru ZPP-a. Isto vrijedi za izravna plaćanja za koja će obveze predviđene u planu u okviru ZPP-a u prijelaznom razdoblju ostati kao izravna plaćanja izvan plana u okviru ZPP-a. Te promjene, kao i financiranje pričuve za krize za koju se predlaže da se zadrži u prijelaznom razdoblju, neutralne su u smislu ukupnih obveza u svakoj godini i za razdoblje te su stoga u skladu s Komisijinim prijedlogom u pogledu posebne gornje granice za EFPJ za razdoblje 2021.–2027.

               Kada je riječ o EPFRR-u, prijedlog ostaje neutralan u smislu odobrenih sredstava za preuzimanje obveza za razdoblje. Odluka država članica u pogledu produljenja programa ruralnog razvoja 2014.–2020. utjecat će na vremenski okvir obveza s obzirom na to da se sredstva namijenjena za EPFRR za 2021. prenose u sredstva EPFRR-a za razdoblje 2022.–2025. ako države članice ne zatraže produljenje.

               Neto učinak na vremenski okvir odobrenih sredstava za plaćanje u ovom se trenutku ne može kvantificirati jer će ovisiti o odlukama država članica, koje mogu odgoditi ili ubrzati izvršenje plaćanja u odnosu na vremenski okvir procijenjen u financijskom izvještaju priloženom prijedlogu Komisije za ZPP za razdoblje nakon 2020. (COM(2018) 392 final): očekuje se da će produljenje programa ruralnog razvoja 2014.–2020. ubrzati profil plaćanja za pojedinu državu članicu/program, dok će prijenosi neiskorištenih sredstava za 2021. u sredstva za razdoblje 2022.–2025. odgoditi plaćanja. Ukupno gledano, odobrena sredstva za plaćanje za razdoblje ostaju nepromijenjena.

                        2021.

                        2022.

                        2023.

                        2024.

                        2025.

                        2026.

                        2027.

                        Nakon 2027.

                        UKUPNO

                        MEĐUZBROJ – EFJP

                        Obveze

                        (1)

                        Plaćanja

                        (2)

                        MEĐUZBROJ – EPFRR

                        Obveze

                        (3)

                        Plaćanja

                        (4)

                        UKUPNA odobrena sredstva za ZPP

                        Obveze

                        (5)=(1+3)

                        Plaćanja

                        (6)=(2+4)

                        Naslov višegodišnjeg financijskog
                        okvira

                        7

                        „Administrativni rashodi”

               U milijunima EUR (do 3 decimalna mjesta)

                        2021.

                        2022.

                        2023.

                        2024.

                        2025.

                        2026.

                        2027.

                        Nakon 2027.

                        UKUPNO

                        Ljudski resursi

                        Ostali administrativni rashodi

                        UKUPNA odobrena sredstva iz NASLOVA 7 višegodišnjeg financijskog okvira

                        (ukupne obveze = ukupna plaćanja)

               U milijunima EUR (do 3 decimalna mjesta)

                        2021.

                        2022.

                        2023.

                        2024.

                        2025.

                        2026.

                        2027.

                        Nakon 2027.

                        UKUPNO

                        UKUPNA odobrena sredstva
                        u svim NASLOVIMA
                           višegodišnjeg financijskog okvira

                        Obveze

                        Plaćanja

               3.2.2.Sažetak procijenjenog učinka na administrativna odobrena sredstva

               –◻
                     Za prijedlog/inicijativu nisu potrebna administrativna odobrena sredstva.

               –⌧
                     Za prijedlog/inicijativu potrebna su sljedeća administrativna odobrena sredstva:

               Ovim se prijedlogom ne mijenja učinak procijenjen u zakonodavnom financijskom izvještaju priloženom prijedlogu Komisije za razdoblje nakon 2020. (usp. COM(2018) 392).

               U milijunima EUR (do 3 decimalna mjesta)

                        Godina

                        2021.

                        2022.

                        2023.

                        2024.

                        2025.

                        2026.

                        2027.

                        UKUPNO

                        NASLOV 7
                        višegodišnjeg financijskog okvira

                        Ljudski resursi

                        Ostali administrativni rashodi

                        Međuzbroj za NASLOV 7
                        višegodišnjeg financijskog okvira

                        Izvan NASLOVA 7
                           13

                        višegodišnjeg financijskog okvira

                        Ljudski resursi

                        Ostali
                        administrativni rashodi

                        Međuzbroj
                        izvan NASLOVA 7
                        višegodišnjeg financijskog okvira

                        UKUPNO

               Potrebna odobrena sredstva za ljudske resurse i ostale administrativne rashode pokrit će se odobrenim sredstvima glavne uprave koja su već dodijeljena za upravljanje djelovanjem i/ili su preraspodijeljena unutar glavne uprave te, prema potrebi, bilo kojim dodatnim sredstvima koja se mogu dodijeliti nadležnoj glavnoj upravi u okviru godišnjeg postupka dodjele sredstava uzimajući u obzir proračunska ograničenja.

               3.2.2.1.Procijenjene potrebe u pogledu ljudskih resursa

               –◻
                     Za prijedlog/inicijativu nisu potrebni ljudski resursi.

               –⌧
                     Za prijedlog/inicijativu potrebni su sljedeći ljudski resursi:

               Ovim se prijedlogom ne mijenjaju potrebe procijenjene u zakonodavnom financijskom izvještaju priloženom prijedlogu Komisije za razdoblje nakon 2020. (usp. COM(2018) 392).

               Procjenu navesti u ekvivalentima punog radnog vremena

                        Godina

                        2021.

                        2022.

                        2023.

                        2024.

                        2025.

                        2026.

                        2027.

                        •
                              Radna mjesta prema planu radnih mjesta (dužnosnici i privremeno osoblje)

                        Sjedište i predstavništva Komisije

                        Delegacije

                        Istraživanje

                        • Vanjsko osoblje (u ekvivalentu punog radnog vremena: EPRV) – UO, LO, UNS, UsO i MSD
                           14

                        NASLOV 7

                        Financirano iz NASLOVA 7 višegodišnjeg financijskog okvira

                        – u sjedištima

                        – u delegacijama

                        Financirano iz omotnice programa
                           15

                        – u sjedištima

                        – u delegacijama

                        Istraživanje

                        Ostalo (navesti)

                        UKUPNO

               Potrebe za ljudskim resursima pokrit će se osobljem glavne uprave kojemu je već povjereno upravljanje djelovanjem i/ili koje je preraspoređeno unutar glavne uprave te, prema potrebi, resursima koji se mogu dodijeliti nadležnoj glavnoj upravi u okviru godišnjeg postupka dodjele sredstava uzimajući u obzir proračunska ograničenja.

               Opis zadaća:

                        Dužnosnici i privremeno osoblje

                        Vanjsko osoblje

               3.2.3.Doprinos trećih strana

               Prijedlogom/inicijativom:

               –⌧
                     ne predviđa se sudjelovanje trećih strana u financiranju

               –◻
                     predviđa se sudjelovanje trećih strana u financiranju prema sljedećoj procjeni:

               Odobrena sredstva u milijunima EUR (do 3 decimalna mjesta)

                        Godina

                        2021.

                        2022.

                        2023.

                        2024.

                        2025.

                        2026.

                        2027.

                        UKUPNO

                        Navesti tijelo koje sudjeluje u financiranju

                        UKUPNO sufinancirana odobrena sredstva

               3.3.Procijenjeni učinak na prihode

               –◻
                     Prijedlog/inicijativa nema financijski učinak na prihode.

               –◻
                     Prijedlog/inicijativa ima sljedeći financijski učinak:

               na vlastita sredstva

               na ostale prihode

                     navesti ako su prihodi dodijeljeni proračunskim linijama rashoda ◻

               U milijunima EUR (do 3 decimalna mjesta)

                        Proračunska linija prihoda:

                        Učinak prijedloga/inicijative
                           16

                        2021.

                        2022.

                        2023.

                        2024.

                        2025.

                        2026.

                        2027.

                        67 01 i 67 02
                           17

               Za namjenske prihode navesti odgovarajuće proračunske linije rashoda.

                  Uz linije navedene u zakonodavnom financijskom izvještaju priloženom prijedlogu Komisije za ZPP za razdoblje nakon 2020. (COM(2018) 392 final) utjecat će na sljedeću proračunsku liniju u prijelaznom razdoblju

                  08 02 YY – Izravna plaćanja izvan plana u okviru ZPP-a

               Ostale napomene (npr. metoda/formula za izračun učinka na prihode ili druge informacije)

                     (1)

                        SL C , , str. .

                     (2)

                        SL C , , str. .

                     (3)

                        Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (SL L 347, 20.12.2013., str. 549.).

                     (4)

                        Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).

                     (5)

                        Uredba (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013., str. 608.).

                     (6)

                        Uredba (EU) 2019/288 Europskog parlamenta i Vijeća od 13. veljače 2019. o izmjeni uredaba (EU) br. 1305/2013 i (EU) br. 1307/2013 u pogledu određenih pravila o izravnim plaćanjima i potpori ruralnom razvoju za 2019. i 2020. (SL L 53, 22.2.2019., str. 14.).

                     (7)

                        COM(2018) 392.

                     (8)

                        Kako je navedeno u članku 58. stavku 2. točki (a) ili (b) Financijske uredbe.

                     (9)

                        Informacije o načinima upravljanja i upućivanja na Financijsku uredbu dostupni su na internetskoj stranici BudgWeb:
                  https://myintracomm.ec.europa.eu/budgweb/EN/man/budgmanag/Pages/budgmanag.aspx

                     (10)

                        Dif. = diferencirana odobrena sredstva; nedif. = nediferencirana odobrena sredstva

                     (11)

                        EFTA: Europsko udruženje slobodne trgovine.

                     (12)

                        Zemlje kandidatkinje i, ako je primjenjivo, potencijalni kandidati sa zapadnog Balkana.

                     (13)

                        Tehnička i/ili administrativna pomoć i rashodi za potporu provedbi programa i/ili djelovanja EU-a (prijašnje linije „BA”), neizravno istraživanje, izravno istraživanje.

                     (14)

                        UO = ugovorno osoblje; LO = lokalno osoblje; UNS = upućeni nacionalni stručnjaci; UsO = ustupljeno osoblje; MSD = mladi stručnjaci u delegacijama.

                     (15)

                        U okviru gornje granice za vanjsko osoblje iz odobrenih sredstava za poslovanje (prijašnje linije „BA”).

                     (16)

                        Kad je riječ o tradicionalnim vlastitim sredstvima (carine, pristojbe na šećer) navedeni iznosi moraju biti neto iznosi, to jest bruto iznosi umanjeni za 20 % na ime troškova naplate.

                     (17)

                        Učinak na prihode u ovom se trenutku ne može kvantificirati. Početna procjena izradit će se u okviru nacrta proračuna za 2021.


               EUROPSKA KOMISIJA
            Bruxelles, 22.10.2018.
            COM(2018) 719 final
            2018/0371(COD)
            Prijedlog
            UREDBE EUROPSKOG PARLAMENTA I VIJEĆA
            o izmjeni Uredbe (EU) br. 516/2014 Europskog parlamenta i Vijeća u pogledu preraspodjele preostalih iznosa preuzetih obveza za potporu provedbi odluka Vijeća (EU) 2015/1523 i (EU) 2015/1601 ili njihove dodjele drugim djelovanjima u okviru nacionalnih programa

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Kako bi se podržala provedba odluka Vijeća o uvođenju privremenih mjera u području međunarodne zaštite u korist Italije i Grčke
                  1
                te odluke Vijeća o pravnom prihvatu iz Turske
                  2
               , dodijeljena su sredstva nacionalnim programima država članica u okviru Fonda za azil, migracije i integraciju (FAMI). Dvjema odlukama Vijeća
                  3
                omogućeno je djelotvorno premještanje 34 705 podnositelja zahtjeva za međunarodnu zaštitu iz Grčke i Italije te zakonit prihvat 5 345 osoba iz Turske kojima je potrebna međunarodna zaštita. Vremenski okvir sada je istekao, a te se odluke više ne primjenjuju.

                  Od 843 milijuna EUR koji su u okviru FAMI-ja tijekom 2016. dodijeljeni nacionalnim programima država članica još uvijek je dostupno približno 567 milijuna EUR. Prema pravilu o opozivu odobrenih sredstava iz Uredbe o utvrđivanju općih odredaba o Fondu za azil, migracije te integraciju
                     4
                  , potrebno je izvršiti plaćanja po tim preuzetim obvezama do kraja 2018., a nakon toga države članice više neće imati sredstva na raspolaganju u okviru svojih programa iz Fonda za azil, migracije i integraciju.

                  S obzirom na rasprave s Europskim parlamentom i Vijećem tijekom 2018., Komisija predlaže tehničke izmjene članka 18. Uredbe (EU) 516/2014
                     5
                   kako bi se državama članicama omogućilo da upotrijebe preostala odobrena sredstva za rješavanje prioriteta Unije u području migracija, uključujući provedbu premještanja nakon isteka odluka Vijeća. Prijedlogom bi se također povećala ciljna skupina koja ispunjava uvjete za premještanje u okviru trenutačnog FAMI-ja, odnosno korisnici međunarodne zaštite, kako bi se obuhvatio i transfer podnositelja zahtjeva za međunarodnu zaštitu (kao što je bio slučaj u prethodno navedenim odlukama Vijeća).

                  Ova izmjena omogućit će državama članicama da i dalje iskazuju solidarnost pri praktičnoj provedbi odluka o transferu. Štoviše, ovim bi se prijedlogom državama članicama omogućilo da ta sredstva upotrebljavaju za druga djelovanja definirana u Uredbi o Fondu za azil, migracije i integraciju, osim za premještanje i preseljenje, kada je to propisno obrazloženo u nacionalnim programima, koje će u tu svrhu trebati revidirati
                     6
                  . Revizijom Fonda za azil, migracije i integraciju na sredini provedbenog razdoblja potvrđeno je da države članice imaju različite i znatne potrebe u području azila, integracije i vraćanja.

                  Prijedlogom se državama članicama omogućuje da prenesu ili preraspodijele iznose unutar nacionalnih programa putem revizija nacionalnog programa.  Prijedlogom se produljuje rok za opoziv iznosa preostalih preuzetih obveza za potporu provedbi odluka Vijeća (EU) 2015/1523 i (EU) 2015/1601 za najviše šest mjeseci, kako bi se osiguralo da će države članice imati dovoljno vremena za reviziju nacionalnih programa da bi se provele izmjene povezane s mogućom preraspodjelom ili prijenosom sredstava. U tu svrhu predlaže se odstupanje od članka 50. Uredbe (EU) br. 514/2014
                     7
                  . Nadalje, prijedlog sadržava i odredbu kojom se produljuje rok za uporabu predmetnih sredstava za dodatne dvije godine nakon što Komisija odobri revizije nacionalnih programa kako bi se državama članicama dalo dovoljno vrijeme za provedbu djelovanja kojima će se preraspodijeliti ili prenijeti sredstva.

                  Kako bi odobrena sredstva za potporu provedbi odluka Vijeća (EU) 2015/1523 i (EU) 2015/1601 i dalje bili dostupni u nacionalnim programima država članica za potporu premještanju i drugim prioritetima Unije u području migracija i azila te kako se ta sredstva ne bi opozvala, ključno je da se predložene tehničke izmjene članka 18. Uredbe (EU) br. 516/2014 donesu i stupe na snagu do kraja 2018.

               •Dosljednost s postojećim odredbama politike u određenom području

                  Prijedlog je u skladu s političkim prioritetima Unije u područjima migracija i azila jer se njime državama članicama omogućuje da u okviru svojih nacionalnih programa i dalje upotrebljavaju iznose preostalih preuzetih obveza za potporu provedbi odluka Vijeća (EU) 2015/1523 i (EU) 2015/1601 za prioritete Unije u području migracija i azila.

               •Dosljednost u odnosu na druge politike Unije

                  Predložena tehnička izmjena u skladu je s ostalim prijedlozima i inicijativama koje je donijela Europska komisija. Fond za azil, migracije i integraciju važan je alat za dopunu djelovanja EU-a u području granica i sigurnosti, posebno zato jer osigurava financijsku potporu za uspostavu žarišnih točaka i upravljanje njima. Posebno, koordinirana potpora iz Fonda za azil, migracije i integraciju i Fonda za unutarnju sigurnost pokazala se ključnom za neometanu obradu predmeta u žarišnim točkama, uključujući njihovo upućivanje u odgovarajuće postupke. Fond za azil, migracije i integraciju koordinirano je djelovao s Europskim socijalnim fondom i pružao potporu integraciji državljana trećih zemalja te dopunjavao instrumente EU-a za vanjsko financiranje u provedbi politika EU-a o vanjskoj migraciji. Predloženom izmjenom Fonda za azil, migracije i integraciju omogućit će se daljnja potpora djelovanju u tim područjima.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Ovim se prijedlogom izmjenjuje Uredba (EU) br. 516/2014, a temelji se na članku 78. stavku 2. i članku 79. stavcima 2. i 4. Ugovora o funkcioniranju Europske unije kojim se Uniji daju ovlasti djelovanja u područjima azila, useljavanja, upravljanja migracijskim tokovima, pravednog postupanja prema državljanima trećih zemalja koji zakonito borave u državama članicama, suzbijanja nezakonitog useljavanja i trgovanja ljudima, uključujući putem suradnje s trećim zemljama.

               Ti su članci kompatibilna pravna osnova s obzirom na stajalište Ujedinjene Kraljevine, Irske i Danske u odnosu na područja koja obuhvaćaju te stoga omogućuju usklađena pravila o glasovanju u Vijeću. Na svaki od njih primjenjuje se redovni zakonodavni postupak.

               •Supsidijarnost

                  Prijedlog je u skladu s načelom supsidijarnosti. Ako se državama članicama omogući da i dalje upotrebljavaju preostale iznose preuzetih obveza za potporu provedbi odluka Vijeća (EU) 2015/1523 i (EU) 2015/1601 za premještanje te, u propisno opravdanim okolnostima, za druga djelovanja u okviru nacionalnih programa, time će se ostvariti veća dodana vrijednost na razini Unije nego da države članice djeluju samostalno.

               •Proporcionalnost

                  Prijedlog je ograničen na nužne tehničke prilagodbe.

               •Odabir instrumenta

                  Predloženi instrument: izmjena postojeće uredbe.

                  S obzirom na pravni okvir nužno je predložiti izmjene Uredbe (EU) br. 516/2014 i odstupiti od Uredbe (EU) br. 514/2014.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Savjetovanja s dionicima

                  Održana su neformalna savjetovanja s relevantnim Odborom Europskog parlamenta i odgovarajućom radnom skupinom Vijeća. To je ukazalo na konsenzus o potrebi za tehničkim prilagodbama utvrđenim u ovom prijedlogu.

               4.UTJECAJ NA PRORAČUN

                  Svrha predložene tehničke izmjene jest osigurati da iznosi preuzetih obveza za potporu provedbi odluka Vijeća (EU) 2015/1523 i (EU) 2015/1601 u 2016. i dalje budu dostupni državama članicama u njihovim nacionalnim programima za financiranje premještanja te, ako je to propisno obrazloženo u okviru revizije nacionalnog programa, drugih djelovanja u području migracija i azila. Stoga nije potrebno dodatno financiranje iz proračuna Unije za provedbu predloženih izmjena Uredbe (EU) br. 516/2014.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Prijedlogom se ne utječe na postojeće mehanizme praćenja, evaluacije i izvješćivanja iz Uredbe o Fondu za azil, migracije i integraciju, koja će se i dalje primjenjivati.

               •Detaljno obrazloženje posebnih odredbi prijedloga

                  Prvi je cilj prijedloga omogućiti da se preostali iznosi, za koje su preuzete obveze u okviru Fonda za azil, migracije i integraciju za potporu provedbi odluka Vijeća (EU) 2015/1523 i (EU) 2015/1601, upotrijebe za promicanje prioriteta EU-a u području migracije i azila, uključujući premještanje. To bi se omogućilo tijekom produljenog razdoblja od dvije godine nakon što Komisija provede reviziju nacionalnih programa, a omogućila bi se i upotreba tih sredstava u druge svrhe osim za premještanje, na temelju revizije nacionalnih programa država članica. Istovremeno, proširila bi se ciljna skupina osoba koje ispunjavaju uvjete za premještanje kako bi države članice mogle fleksibilnije provoditi mjere solidarnosti.

                  Stoga se prijedlogom izmjenjuje članak 18. Uredbe (EU) br. 516/2014 umetanjem riječi „podnositelja zahtjeva za međunarodnu zaštitu ili” prije izraza „korisnika međunarodne zaštite”.

                  Zatim, prijedlogom se izmjenjuje članak 18. Uredbe (EU) br. 516/2014 tako što se omogućuje preraspodjela, za premještanje, iznosa preuzetih obveza za potporu provedbi odluka Vijeća (EU) 2015/1523 i (EU) 2015/1601 ili njihov prijenos drugim djelovanjima definiranima u Uredbi o azilu, migraciji i integraciji i na temelju potreba država članica. To treba propisno obrazložiti u reviziji nacionalnih programa, koju će odobriti Komisija. Takvi prijenosi ili preraspodjela iznosa preuzetih obveza trebali bi se izvršiti samo jednom, s obzirom na načelo dobrog financijskog upravljanja i poštovanje pravila opoziva odobrenih sredstava kako je navedeno u članku 50. Uredbe (EU) br. 514/2014.

                  Treće, prijedlogom se umeće odredba u članak 18. Uredbe (EU) br. 516/2014 kojom se revidira pravilo opoziva iz članka 50. Uredbe (EU) br. 514/2014 tako da se preostali iznosi preuzetih obveza za potporu provedbi odluka Vijeća (EU) 2015/1523 i (EU) 2015/1601 mogu koristiti tijekom dodatne dvije godine. U tu svrhu u predloženoj se odredbi navodi da će se smatrati da su za predmetne iznose obveze preuzete u godini revizije nacionalnog programa kojom se odobrava preraspodjela tih iznosa ili njihov prijenos drugim djelovanjima u okviru nacionalnog programa.

               Konačno, prijedlogom se produljuje rok za automatski opoziv sredstava za razdoblje od šest mjeseci. Ta odredba odstupa od članka 50. prvog stavka Uredbe (EU) br. 514/2014, a nužna je da bi države članice i Komisija mogle dovršiti postupak revizije nacionalnih programa, kako se navodi u članku 14. Uredbe (EU) br. 514/2014.

               2018/0371 (COD)

               Prijedlog

               UREDBE EUROPSKOG PARLAMENTA I VIJEĆA

               o izmjeni Uredbe (EU) br. 516/2014 Europskog parlamenta i Vijeća u pogledu preraspodjele preostalih iznosa preuzetih obveza za potporu provedbi odluka Vijeća (EU) 2015/1523 i (EU) 2015/1601 ili njihove dodjele drugim djelovanjima u okviru nacionalnih programa

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 78. stavak 2. te članak 79. stavke 2. i 4.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               u skladu s redovnim zakonodavnim postupkom,

               budući da:

               (1)Cilj je ove Uredbe omogućiti preraspodjelu preostalih iznosa preuzetih obveza za potporu provedbi odluka Vijeća (EU) 2015/1523 i (EU) 2015/1601 u skladu s Uredbom (EU) br. 516/2014 Europskog parlamenta i Vijeća
                  8
                ili njihovu dodjelu drugim djelovanjima u okviru nacionalnih programa u skladu s prioritetima Unije i potrebama država članica u području migracija i azila.

               (2)Komisija je odobrila sredstva za nacionalne programe država članica u okviru Fonda za azil, migracije i integraciju kako bi se poduprla provedba odluka Vijeća (EU) 2015/1523
                  9
                i (EU) 2015/1601
                  10
               . Odluka (EU) 2015/1601 izmijenjena je Odlukom Vijeća (EU) 2016/1754
                  11
               . Te odluke više nisu na snazi.

               (3)Dio sredstava dodijeljenih 2016. odlukama (EU) 2015/1523 i (EU) 2015/1601 i dalje je dostupan u nacionalnim programima država članica.

               (4)Države članice trebale bi imati mogućnost iskoristiti prethodno navedene iznose kako bi nastavile provoditi premještanje i to tako da se u nacionalnim programima ti iznosi preraspodijele za isto djelovanje. Osim toga, trebalo bi omogućiti da se uz propisno obrazloženje u reviziji nacionalnih programa država članica ta sredstva upotrebljavaju i za rješavanje ostalih pitanja u području migracija i azila u skladu s Uredbom o Fondu za azil, migracije i integraciju. Potrebe država članica u tim područjima još su znatne. Preraspodjela prethodno navedenih iznosa za isto djelovanje ili njihov prijenos drugim djelovanjima u okviru nacionalnog programa trebali bi biti mogući samo jednom i uz odobrenje Komisije.

               (5)Ciljna skupina koja ispunjava uvjete za premještanje trebala bi se proširiti kako bi države članice fleksibilnije provodile premještanja.

               (6)Države članice i Komisija trebale bi imati dovoljno vremena za reviziju nacionalnih programa da bi se uzele u obzir odgovarajuće promjene predviđene ovom uredbom o izmjeni. Stoga bi na preostale iznose preuzetih obveza za potporu provedbi odluka Vijeća (EU) 2015/1523 i (EU) 2015/1601 trebalo primijeniti odstupanje iz članka 50. stavka 1. Uredbe (EU) br. 514/2014 Europskog parlamenta i Vijeća
                  12
               , kojim se rok za opoziv odobrenih sredstava produljuje za šest mjeseci, da bi se dovršio postupak za reviziju nacionalnih programa kako je navedeno u članku 14. Uredbe (EU) br. 514/2014.

               (7)Države članice trebale bi imati dovoljno vremena i da upotrijebe iznose koji su preraspodijeljeni za isto djelovanje ili koji su preneseni drugim djelovanjima prije nego što su opozvani. Kad takvu preraspodjelu ili prijenos iznosa u okviru nacionalnog programa odobri Komisija, trebalo bi smatrati da su za predmetne iznose obveze preuzete u godini revizije nacionalnog programa kojom se odobravaju predmetna preraspodjela obveza ili predmetni prijenos.

               (8)Ova uredba o izmjeni ne utječe na sredstva dostupna na temelju članka 17. Uredbe (EU) br. 516/2014.

               (9)[U skladu s člankom 3. Protokola br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, priloženog Ugovoru o Europskoj uniji i Ugovoru o funkcioniranju Europske unije, te države članice priopćile su svoju želju da sudjeluju u donošenju i primjeni ove Uredbe.]

               ILI

               (10)[U skladu s člancima 1. i 2. Protokola br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, priloženog Ugovoru o Europskoj uniji i Ugovoru o funkcioniranju Europske unije i ne dovodeći u pitanje članak 4. tog Protokola, te države članice ne sudjeluju u donošenju ove Uredbe te ona za njih nije obvezujuća niti se na njih primjenjuje.]

               ILI

               (10)[U skladu s člancima 1. i 2. Protokola br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, priloženog Ugovoru o Europskoj uniji i Ugovoru o funkcioniranju Europske unije, i ne dovodeći u pitanje članak 4. navedenog protokola, Ujedinjena Kraljevina ne sudjeluje u donošenju ove Uredbe te ona za nju nije obvezujuća niti se na nju primjenjuje.

               (10.a)U skladu s člankom 3. Protokola br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, priloženog Ugovoru o Europskoj uniji i Ugovoru o funkcioniranju Europske unije, Irska je priopćila („dopisom od ...”) svoju želju da sudjeluje u donošenju i primjeni ove Uredbe.]

               ILI

               (10)[U skladu s člankom 3. Protokola br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, priloženog Ugovoru o Europskoj uniji i Ugovoru o funkcioniranju Europske unije, Ujedinjena Kraljevina je (pismom od ...) obavijestila da želi sudjelovati u donošenju i primjeni ove Uredbe.

               (10.a)U skladu s člancima 1. i 2. Protokola br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, priloženog Ugovoru o Europskoj uniji i Ugovoru o funkcioniranju Europske unije i ne dovodeći u pitanje članak 4. tog Protokola, Irska ne sudjeluje u donošenju ove Uredbe te ona za nju nije obvezujuća niti se na nju primjenjuje.]

               (11)U skladu s člancima 1. i 2. Protokola br. 22 o stajalištu Danske, priloženog UEU-u i UFEU-u, Danska ne sudjeluje u donošenju ove Uredbe te ona za nju nije obvezujuća niti se na nju primjenjuje.

               (12)S obzirom na to da je potrebno izbjeći opoziv preostalih odobrenih sredstava za potporu provedbi odluka Vijeća (EU) 2015/1523 i (EU) 2015/1601, ova Uredba trebala bi stupiti na snagu na dan objave u Službenom listu.

               (13)Uredbu (EU) br. 516/2014 trebalo bi stoga izmijeniti,

               DONIJELI SU OVU UREDBU:

               Članak 1.

               Izmjene članka 18. Uredbe (EU) br. 516/2014

               Članak 18. mijenja se kako slijedi:

               Članak 18.

               (1)u stavku 1. riječi „korisnika međunarodne zaštite” zamjenjuju se riječima „podnositelja zahtjeva za međunarodnu zaštitu ili korisnika međunarodne zaštite”;

               (2)stavak 3. zamjenjuje se sljedećim:

               „3. Dodatni iznosi iz stavka 1. ovog članka dodjeljuju se državama članicama prvi put na temelju pojedinačnih odluka o financiranju kojima se odobrava njihov nacionalni program u skladu s postupkom utvrđenim u članku 14. Uredbe (EU) br. 514/2014, a kasnije na temelju odluke o financiranju koja se prilaže odluci o odobravanju njihova nacionalnog programa. Preraspodjela tih iznosa za isto djelovanje u okviru nacionalnog programa ili njihovi prijenosi drugim djelovanjima u okviru nacionalnog programa mogući su ako je to propisno obrazloženo u reviziji odgovarajućeg nacionalnog programa. Preraspodjela iznosa ili njegov prijenos mogući su samo jednom. Komisija revizijom nacionalnog programa odobrava preraspodjelu ili prijenos.”;

               (3)umeću se sljedeći stavci:

               „3.aZa potrebe članka 50. stavka 1. Uredbe (EU) br. 514/2014 u slučajevima kad se iznosi koji proizlaze iz privremenih mjera utvrđenih u odlukama (EU) br. 2015/1523 i (EU) br. 2015/1601 preraspodjeljuju za isto djelovanje u okviru nacionalnog programa ili se prenose drugim djelovanjima u okviru nacionalnog programa u skladu sa stavkom 3., smatra se da su predmetni iznosi odobreni u godini revizije nacionalnog programa kojom se odobravaju predmetna preraspodjela ili predmetni prijenos.

               3.bOdstupajući od članka 50. stavka 1. Uredbe (EU) br. 514/2014, rok za opoziv iznosa iz stavka 3.a produljuje se za šest mjeseci.”;

               (4)u stavku 4. riječi „korisnika pod međunarodnom zaštitom” zamjenjuju se riječima „podnositelja zahtjeva za međunarodnu zaštitu ili korisnika međunarodne zaštite”.

               Članak 2.

               Stupanje na snagu

               Ova Uredba stupa na snagu na dan objave u Službenom listu Europske unije.

               Ova je Uredba u cijelosti obvezujuća i izravno se primjenjuje u državama članicama u skladu s Ugovorima.

               Sastavljeno u Bruxellesu,

                  Za Europski parlament
                        Za Vijeće

                  Predsjednik
                        Predsjednik

                     (1)

                        Odluke Vijeća (EU) 2015/1523 i 2015/1601.

                     (2)

                        Odluka (EU) 2015/1601 izmijenjena je Odlukom Vijeća (EU) 2016/1754.

                     (3)

                        Odluke Vijeća (EU) 2015/1523 i 2015/1601.

                     (4)

                        Članak 50. Uredbe (EU) br. 514/2014.

                     (5)

                        Uredba (EU) br. 516/2014 Europskog parlamenta i Vijeća od 16. travnja 2014. o uspostavi Fonda za azil, migracije i integraciju, o izmjeni Odluke Vijeća 2008/381/EZ i o stavljanju izvan snage odluka br. 573/2007/EZ i br. 575/2007/EZ Europskog parlamenta i Vijeća te Odluke Vijeća 2007/435/EZ (SL L 150, str. 168.).

                     (6)

                        Druga relevantna djelovanja mogli bi biti ključni prioriteti Unije u području migracija i azila, primjerice jačanje sustava azila u državama članicama, intenzivniji rad na integraciji, povećanje broja vraćanja, poboljšanje zakonitih putova u Uniju koji zamjenjuju nesigurne i nezakonite putove te jačanje suradnje s trećim zemljama u tim područjima.

                     (7)

                        Uredba (EU) br. 514/2014 Europskog parlamenta i Vijeća od 16. travnja 2014. o utvrđivanju općih odredaba o Fondu za azil, migracije te integraciju i o Instrumentu za financijsku potporu u području policijske suradnje, sprečavanja i suzbijanja kriminala te upravljanja krizama (SL L 150, str. 112).

                     (8)

                        Uredba (EU) br. 516/2014 Europskog parlamenta i Vijeća od 16. travnja 2014. o uspostavi Fonda za azil, migracije i integraciju, o izmjeni Odluke Vijeća 2008/381/EZ i o stavljanju izvan snage odluka br. 573/2007/EZ i br. 575/2007/EZ Europskog parlamenta i Vijeća te Odluke Vijeća 2007/435/EZ (SL L 150, 20.5.2014., str. 168.).

                     (9)

                        Odluka Vijeća (EU) 2015/1523 od 14. rujna 2015. o uvođenju privremenih mjera u području međunarodne zaštite u korist Italije i Grčke (SL L 239, 15.9.2015., str. 146.).

                     (10)

                        Odluka Vijeća (EU) 2015/1601 od 22. rujna 2015. o uvođenju privremenih mjera u području međunarodne zaštite u korist Italije i Grčke (SL L 248, 24.9.2015., str. 80.).

                     (11)

                        Odluka Vijeća (EU) 2016/1754 od 29. rujna 2016. o izmjeni Odluke (EU) 2015/1601 o uvođenju privremenih mjera u području međunarodne zaštite u korist Italije i Grčke (SL L 268, 1.10.2016., str. 82.).

                     (12)

                        Uredba (EU) br. 514/2014 Europskog parlamenta i Vijeća od 16. travnja 2014. o utvrđivanju općih odredaba o Fondu za azil, migracije te integraciju i o Instrumentu za financijsku potporu u području policijske suradnje, sprečavanja i suzbijanja kriminala te upravljanja krizama (SL L 150, 20.5.2014., str. 112.).


               EUROPSKA KOMISIJA
            Bruxelles, 30.1.2019.
            COM(2019) 53 final
            2019/0019(COD)
            Prijedlog
            UREDBE EUROPSKOG PARLAMENTA I VIJEĆA
            o utvrđivanju mjera za izvanredne situacije u području koordinacije sustava socijalne sigurnosti nakon povlačenja Ujedinjene Kraljevine Velike Britanije i Sjeverne Irske iz Europske unije
            (Tekst značajan za EGP i Švicarsku)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Ujedinjena Kraljevina dostavila je 29. ožujka 2017. obavijest o namjeri da se povuče iz Unije na temelju članka 50. Ugovora o Europskoj uniji. To znači da će se, ne ratificira li se sporazum o povlačenju, primarno i sekundarno zakonodavstvo Unije prestati primjenjivati na Ujedinjenu Kraljevinu od 30. ožujka 2019. („datum povlačenja”). Ujedinjena Kraljevina tada postaje treća zemlja.

               Unija i Ujedinjena Kraljevina već su dogovorile sporazum o povlačenju
                  1
               , koji je Europsko vijeće (članak 50.) prihvatilo 25. studenoga 2018. Međutim, njegova ratifikacija u Ujedinjenoj Kraljevini još je neizvjesna.

               U svojoj Komunikaciji od 13. studenoga 2018. „Pripreme za povlačenje Ujedinjene Kraljevine iz Europske unije 30. ožujka 2019.: akcijski plan za izvanredne situacije”
                  2
                („Komunikacija o akcijskom planu za izvanredne situacije”) Europska komisija naglasila je da je sporazum o povlačenju najbolja opcija za uredno povlačenje Ujedinjene Kraljevine iz Unije. Ne bude li sporazuma o povlačenju, Unija će štititi vlastite interese te bi u svim područjima trebala nastupati jedinstveno i koordinirano. U istoj Komunikaciji Komisija je predstavila šest općih načela na kojima bi trebale počivati mjere za izvanredne situacije na svim razinama. Među njima su načela prema kojima mjere ne bi trebale replicirati koristi članstva u Uniji ni uvjete za prijelazno razdoblje predviđene u sporazumu o povlačenju; moraju biti privremene te bi se u načelu trebale odnositi samo na razdoblje do kraja 2019.; i Europska unija mora ih donijeti jednostrano radi očuvanja svojih interesa te ih stoga u načelu može u svakom trenutku povući.

               Od datuma povlačenja, u slučaju da Unija i Ujedinjena Kraljevina ne sklope sporazum o povlačenju, pravo Unije o koordinaciji sustava socijalne sigurnosti više se neće primjenjivati u odnosima između Unije i Ujedinjene Kraljevine. To znači da se prava u području socijalne sigurnosti neće jamčiti građanima Unije na koje se primjenjuje ili se primjenjivalo zakonodavstvo jedne ili više država članica i u situacijama koje uključuju Ujedinjenu Kraljevinu (npr. ondje su radili ili boravili dok je Ujedinjena Kraljevina bila država članica Unije), a ni državljanima Ujedinjene Kraljevine na koje se primjenjuje ili se primjenjivalo zakonodavstvo jedne ili više država članica.

               Bez obzira na ishod, Komisija je dosljedno davala do znanja da je zaštita građana Unije u Ujedinjenoj Kraljevini i državljana Ujedinjene Kraljevine u Europskoj uniji prioritet. To znači da će se od država članica zahtijevati blagonaklon pristup državljanima Ujedinjene Kraljevine koji već borave na njihovu državnom području. Očekuje se da će Ujedinjena Kraljevina postupati na isti način. Imajući to na umu, cilj je ovog prijedloga ublažiti neke od negativnih učinaka povlačenja Ujedinjene Kraljevine iz Unije u slučaju nedostatka rješenja dogovorenih s Ujedinjenom Kraljevinom.

               Potrebno je osigurati da osobe koje su, kao građani Unije, ostvarile svoje pravo na slobodno kretanje unutar Unije prije datuma povlačenja, zadrže svoja prava u području socijalne sigurnosti na temelju činjenica i događaja nastalih te razdoblja osiguranja, (samo)zaposlenja ili boravišta navršenih prije datuma povlačenja, kad je Ujedinjena Kraljevina bila država članica Unije. Određena osnovna načela koordinacije socijalne sigurnosti kako su utvrđena u Uredbi (EZ) br. 883/2004 o koordinaciji sustava socijalne sigurnosti (izjednačavanje, zbrajanje, jednakost postupanja), kao i pravila iz te uredbe za provedbu tih načela u praksi (poput razmjernog izračuna starosne mirovine), trebala bi se i dalje primjenjivati na te osobe s obzirom na činjenice ili događaje nastale i razdoblja navršena prije datuma povlačenja. Ista se potreba javlja i u pogledu prava u području socijalne sigurnosti osoba bez državljanstva i izbjeglica na koje se primjenjuje ili se primjenjivalo zakonodavstvo jedne ili više država članica i u situacijama koje uključuju Ujedinjenu Kraljevinu. U sve prethodno navedene kategorije uključeni su članovi obitelji i nadživjeli članovi obitelji.
                  3

               Zbog činjenice da će Ujedinjena Kraljevina postati treća zemlja, ostala načela i pravila koordinacije socijalne sigurnosti od datuma povlačenja više se neće primjenjivati, među ostalim mogućnost izvoza novčanih davanja, trajno pružanje davanja u naravi u slučaju bolesti i pravila o primjenjivom zakonodavstvu.

               Na temelju odredaba Ugovora o slobodnom kretanju Unija je u potpunosti izvršila svoju nadležnost za koordinaciju sustava socijalne sigurnosti između Ujedinjene Kraljevine i drugih država članica u vezi sa svakim ostvarivanjem prava na slobodno kretanje dok je Ujedinjena Kraljevina bila država članica Unije. Stoga države članice ne mogu sklapati i primjenjivati bilateralne konvencije u situacijama koje su obuhvaćene ovom Uredbom.

               •Usklađenost s postojećim propisima u tom području politike i drugim politikama Unije

               Ovaj je prijedlog dio pripravnosti i plana za izvanredne situacije Unije kako bi se ublažili negativni učinci povlačenja Ujedinjene Kraljevine iz Unije bez sporazuma o povlačenju. Prijedlog se temelji na općim načelima iz Komunikacije o akcijskom planu za izvanredne situacije. Budući da prijedlog ne replicira koristi od članstva u Uniji ni uvjete za prijelazno razdoblje predviđene u sporazumu o povlačenju, jednostran je i privremen.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Ovaj se prijedlog temelji na članku 48. Ugovora o funkcioniranju Europske unije (UFEU) jer se odnosi na mjere u području koordinacije socijalne sigurnosti.

               •Supsidijarnost (za neisključivu nadležnost)

                  Načelo supsidijarnosti primjenjuje se jer prijedlog nije u isključivoj nadležnosti Unije. Ciljeve prijedloga ne mogu dostatno ostvariti države članice na nacionalnoj, regionalnoj ili lokalnoj razini. Potreban je koordinirani pristup na razini Unije za zaštitu prava u području socijalne sigurnosti stečenih na temelju ostvarivanja prava predmetnih osoba na slobodno kretanje kao građana Unije. Tako će se moći izbjeći neujednačenost među državama članicama u primjeni prava Unije kad je riječ o pravima u području socijalne sigurnosti koja se odnose na činjenice ili događaje nastale i razdoblja navršena prije datuma povlačenja, kao i nejednakost u postupanju prema predmetnim osobama.

               •Proporcionalnost

               Predložena uredba ne prelazi ono što je potrebno za ostvarivanje ciljeva akcijskog plana Komisije jer osigurava minimalnu zaštitu prava u području socijalne sigurnosti osoba koje su ostvarile svoje pravo na slobodno kretanje prije datuma povlačenja.

               •Odabir instrumenta

                  Predloženi instrument je uredba. Drugim sredstvima (npr. komunikacijom ili drugim pravno neobvezujućim instrumentima) ne bi se postigla potrebna pravna sigurnost.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               Ovaj se prijedlog donosi u kontekstu mjera za izvanredne situacije kojima se trebaju ublažiti rizici povezani s povlačenjem Ujedinjene Kraljevine iz Unije bez sporazuma o povlačenju.

               Europska komisija analizirala je posljedice povlačenja bez sporazuma o povlačenju. Nakon što je najprije pozvala države članice na djelovanje, naposljetku je zaključila da je ovaj prijedlog nužan za zaštitu prava u području socijalne sigurnosti predmetnih osoba s obzirom na činjenice ili događaje nastale i razdoblja navršena prije datuma povlačenja.

               Komisija je raspravljala o nužnosti mjera za izvanredne situacije s državama članicama te o sektorskim, zakonskim i administrativnim mjerama pripravnosti u slučaju takvog ishoda. U tu su svrhu 27. studenoga i 12. prosinca 2018. te 16. siječnja 2019. održani sastanci Radne skupine Vijeća o članku 50., a 20. prosinca 2018. poseban seminar s tehničkim stručnjacima o koordinaciji sustava socijalne sigurnosti.

               4.UTJECAJ NA PRORAČUN

                  Prijedlog nema nikakav utjecaj na proračun Unije. Cilj joj je zaštita prava u području socijalne sigurnosti predmetnih osoba, uključujući njihov prihod koji proizlazi iz prava u području socijalne sigurnosti, ali i financija država članica.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Nije primjenjivo.

               •Detaljno obrazloženje posebnih odredbi prijedloga

               Cilj je prijedloga osigurati da osobe koje su, kao građani Unije, ostvarile pravo na slobodu kretanja prije datuma povlačenja zadrže svoja prava u području socijalnog osiguranja povezana s činjenicama ili događajima nastalima i razdobljima navršenima prije datuma povlačenja. Druge relevantne osobe u situacijama koje uključuju Ujedinjenu Kraljevinu prije datuma povlačenja i koje bi inače bile obuhvaćene uredbama (EZ) br. 883/2004 i 987/2009 također bi trebale zadržati ta prava: osobe bez državljanstva, izbjeglice te članovi obitelji i nadživjeli članovi obitelji svih prethodnih kategorija.

               U članku 1. pojašnjava se da su definicije koje se primjenjuju na ovu Uredbu one iz članka 1. Uredbe (EZ) br. 883/2004 i članka 1. Uredbe (EZ) br. 987/2009.

               U članku 2. definira se osobno područje primjene predložene Uredbe. Ono obuhvaća: osobe (državljane Unije ili Ujedinjene Kraljevine, osobe bez državljanstva i izbjeglice) na koje se primjenjuju ili su se primjenjivala pravila Unije o koordinaciji sustava socijalne sigurnosti i u situacijama koje uključuju Ujedinjenu Kraljevinu dok je bila država članica Unije, zajedno s članovima njihovih obitelji i nadživjelim članovima obitelji.

               U članku 3. definira se materijalno područje primjene predložene Uredbe te se navodi da će obuhvaćati sve grane socijalne sigurnosti navedene u članku 3. Uredbe (EZ) br. 883/2004.

               U članku 4. propisuje se jednakost postupanja prema osobama koje su obuhvaćene predloženom Uredbom.

               U članku 5. utvrđuje se da će se načela izjednačavanja i zbrajanja iz Uredbe (EZ) br. 883/2004 i dalje primjenjivati u Uniji kad je riječ o potraživanjima koja se odnose na činjenice i događaje nastale i razdoblja navršena prije datuma povlačenja.

               U članku 6. utvrđuje se stupanje na snagu i početak primjene predložene Uredbe.

               2019/0019 (COD)

               Prijedlog

               UREDBE EUROPSKOG PARLAMENTA I VIJEĆA

               o utvrđivanju mjera za izvanredne situacije u području koordinacije sustava socijalne sigurnosti nakon povlačenja Ujedinjene Kraljevine Velike Britanije i Sjeverne Irske iz Europske unije

               (Tekst značajan za EGP i Švicarsku)

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 48.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               u skladu s redovnim zakonodavnim postupkom,

               budući da:

               (1)Ujedinjena Kraljevina Velike Britanije i Sjeverne Irske („Ujedinjena Kraljevina”) dostavila je 29. ožujka 2017. obavijest o svojoj namjeri da se povuče iz Unije u skladu s člankom 50. Ugovora o Europskoj uniji. Ugovori će se prestati primjenjivati na Ujedinjenu Kraljevinu od dana stupanja na snagu sporazuma o povlačenju ili, ako do toga ne dođe, dvije godine nakon te obavijesti, to jest od 30. ožujka 2019., osim ako Europsko vijeće u dogovoru s Ujedinjenom Kraljevinom jednoglasno odluči produljiti to razdoblje.

               (2)U nedostatku sporazuma o povlačenju ili produljenja dvogodišnjeg razdoblja od obavijesti Ujedinjene Kraljevine o namjeri da se povuče iz Unije, 30. ožujka 2019. pravila Unije o koordinaciji sustava socijalne sigurnosti predviđena Uredbom (EZ) br. 883/2004 o koordinaciji sustava socijalne sigurnosti
                  4
                i Uredbom (EZ) br. 987/2009 o utvrđivanju postupka provedbe Uredbe (EZ) br. 883/2004
                  5
                također će se prestati primjenjivati na Ujedinjenu Kraljevinu i u njoj.

               (3)Zbog toga se osobe koje su, u svojstvu građana Unije, zakonito iskoristile pravo na slobodu kretanja na temelju članaka 45. i 49. Ugovora prije datuma povlačenja Ujedinjene Kraljevine iz Unije, više ne mogu oslanjati na ta pravila kad je riječ o njihovim pravima na socijalno osiguranje s obzirom na činjenice i događaje nastale i razdoblja osiguranja, (samo)zaposlenja ili boravišta navršena prije datuma povlačenja i koji su uključivali Ujedinjenu Kraljevinu. To se u jednakoj mjeri odnosi i na osobe bez državljanstva i izbjeglice na koje se primjenjuje ili se primjenjivalo zakonodavstvo jedne ili više država članica i u situacijama koje uključuju Ujedinjenu Kraljevinu, kao i članove obitelji i nadživjele članove obitelji svih tih kategorija.

               (4)Kako bi se ostvario cilj zaštite prava predmetnih osoba u području socijalne sigurnosti, države članice trebale bi nastaviti primjenjivati načela Unije o jednakom postupanju, izjednačavanju i zbrajanju utvrđena uredbama (EZ) br. 883/2004 i 987/2009 te pravila iz tih uredaba nužna za provedbu tih načela kad je riječ o obuhvaćenim osobama te činjenicama ili događajima nastalima i razdobljima navršenima prije povlačenja Ujedinjene Kraljevine iz Unije.

               (5)Kako bi se u području socijalne sigurnosti postigla ujednačena jednostrana primjena načela jednakosti postupanja, izjednačavanja i zbrajanja, potrebno je uvesti ovu Uredbu za izvanredne situacije.

               (6)Ova Uredba trebala bi se primjenjivati od sljedećeg dana od dana na koji se Ugovori prestaju primjenjivati na Ujedinjenu Kraljevinu i u njoj, osim ako je sporazum o povlačenju sklopljen s Ujedinjenom Kraljevinom do tog datuma stupio na snagu,

               DONIJELI SU OVU UREDBU:

               Članak 1.

               Definicije

               Za potrebe ove Uredbe primjenjuju se definicije iz članka 1. Uredbe (EZ) br. 883/2004 i članka 1. Uredbe (EZ) br. 987/2009.

               Članak 2.

               Obuhvaćene osobe

               Ova Uredba primjenjuje se na sljedeće osobe:

               (a) državljane države članice, osobe bez državljanstva i izbjeglice na koje se primjenjuje ili se primjenjivalo zakonodavstvo jedne ili više država članica i koji su bili ili se nalaze u situaciji koja uključuje Ujedinjenu Kraljevinu Velike Britanije i Sjeverne Irske („Ujedinjena Kraljevina”) prije 30. ožujka 2019. te na članove njihovih obitelji i nadživjele članove obitelji;

               (b) državljane Ujedinjene Kraljevine na koje se primjenjuje ili se primjenjivalo zakonodavstvo jedne ili više država članica prije 30. ožujka 2019. te na članove njihovih obitelji i nadživjele članove obitelji.

               Članak 3.

               Materijalno područje primjene

               Ova se Uredba primjenjuje na sve grane socijalne sigurnosti obuhvaćene člankom 3. Uredbe (EZ) br. 883/2004.

               Članak 4.

               Jednakost postupanja

               Načelo jednakosti postupanja utvrđeno u članku 4. Uredbe (EZ) br. 883/2004 primjenjuje se na osobe iz članka 2. ove Uredbe s obzirom na činjenice ili događaje nastale u Ujedinjenoj Kraljevini prije 30. ožujka 2019.

               Članak 5.

                Izjednačavanje i zbrajanje

               1. Načelo izjednačavanja utvrđeno člankom 5. Uredbe (EZ) br. 883/2004 primjenjuje se s obzirom na davanja ili prihode stečene i činjenice ili događaje nastale u Ujedinjenoj Kraljevini prije 30. ožujka 2019.

               2. Načelo zbrajanja utvrđeno u članku 6. Uredbe (EZ) br. 883/2004 primjenjuje se na razdoblja osiguranja, zaposlenja, samozaposlenja ili boravišta u Ujedinjenoj Kraljevini prije 30. ožujka 2019.

               3. Primjenjuju se sve ostale odredbe Uredbe (EZ) br. 883/2004 i Uredbe (EZ) br. 987/2009 koje su potrebne za provedbu načela iz stavaka 1. i 2. ovog članka.

               Članak 6.

               Stupanje na snagu

               Ova Uredba stupa na snagu dvadesetog dana od dana objave u Službenom listu Europske unije.

               Primjenjuje se od sljedećeg dana od dana prestanka primjene Ugovorâ na Ujedinjenu Kraljevinu i u Ujedinjenoj Kraljevini u skladu s člankom 50. stavkom 3. Ugovora o Europskoj uniji.

               Međutim, ova se Uredba ne primjenjuje ako sporazum o povlačenju sklopljen s Ujedinjenom Kraljevinom u skladu s člankom 50. stavkom 2. Ugovora o Europskoj uniji do tog datuma stupi na snagu.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu,

                  Za Europski parlament
                        Za Vijeće

                  Predsjednik
                        Predsjednik

                     (1)

                  https://ec.europa.eu/commission/sites/beta-political/files/draft_withdrawal_agreement_0.pdf

                     (2)

                        Komunikacija Komisije Europskom parlamentu, Europskom vijeću, Vijeću, Europskoj središnjoj banci, Europskom gospodarskom i socijalnom odboru, Odboru regija i Europskoj investicijskoj banci – Pripreme za povlačenje Ujedinjene Kraljevine iz Europske unije 30. ožujka 2019.: akcijski plan za izvanredne situacije (COM/2018/880 final).

                     (3)

                        Komisija će poslije razmotriti proširenje načela iz ovog prijedloga na državljane trećih zemalja koji zakonito borave u državi članici i koji su, u skladu s Uredbom (EU) br. 1231/2010 Europskog parlamenta i Vijeća od 24. studenoga 2010., obuhvaćeni zakonodavstvom EU-a o koordinaciji sustava socijalne sigurnosti.

                     (4)

                        Uredba (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti (SL L 166, 30.4.2004., str. 1.).

                     (5)

                        Uredba (EZ) br. 987/2009 Europskog parlamenta i Vijeća od 16. rujna 2009. o utvrđivanju postupka provedbe Uredbe (EZ) br. 883/2004 o koordinaciji sustava socijalne sigurnosti (SL L 284, 30.10.2009., str. 1.).